तीसरे मोर्चे की जब बात उछाली गयी थी तो शरद पवार ने साफ़ कह दिया था कि जो जहां मज़बूत होगा वह उसी राज्य में भाजपा के खिलाफ लड़ेगा। इसीलिये लोगों ने चंद्रबाबू नायडू को खारिज कर दिया था क्योंकि वह भी तीसरे मोर्चे की बात कर रहे थे। आरोप लगाया गया था कि उन्होंने चालाकी और मिली भगत के ज़रिये अपने आपको एन डी ए से अलग किया है और तीसरे मोर्चे की बात करके वे भाजपा के लिए ही काम कर रहे हैं। इस खूंखार हमले के बाद ही वे बेंगलूरू में भाजपा विरोधी ताक़तों के साथ फोटो खिंचाने गए थे।